 אנקראון עליו מלין יכביר



	
	אנקראון עליו מלין יכביר
	



תרגום


“זָקַנְתָּ” לִי אָמָרוּ



בָּנוֹת: "הַבֵּט מַרְאֶךָ;



שׁוּרָה, מֵעַל רֹאשֶׁךָ

חָלַף הָלַךְ שֵׂעָר".





“מַה-לִּי” לָהֶן אָשִׁיבָה:

"אִם הַשֵׂעָר מִמֶּנִי

נָפַל; אִם רַב עוֹדֶנִי

שָׂעִיר, אוֹ אִם מִזְעָר?





אַךְ לַזָקֵן, יָדָעְתִּי,

נָאווּ חַיֵּי הַנָּחַת;

יַעַן פִּתְאֹם הַשָׁחַת,

פִּיהָ אֵלָיו תִּפְעַר"







את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/37084